**Cofnodion Cyfarfod Cyffredinol CCG Mis Mai 27.5.21**

**Am 7.30yh Ar-lein**

**Cafwyd munud o dawelwch er parch i’r Cynghorydd Geraint Wigley.**

**Talwyd teyrnged i Geraint gan Siôn Ifans (Cadeirydd).** Cydnabuwyd gyda diolch y gwaith gwerthfawr y mae Geraint wedi ei wneud dros y Cyngor a’r ardal yn ystod yr hanner cant o flynyddoedd diwethaf ers iddo ymuno â’r Cyngor yn ddyn ifanc. Roedd o’n un o hoelion wyth y Cyngor y gellid troi ato am gyngor unrhyw bryd a dibynnu arno bob amser i daflu goleuni ar unrhyw faterion oedd angen eu datrys ac ymdrin ag hwy’n deg.

Anfonir cerdyn i’r teulu ar ran y Cyngor gan y Clerc.

**19:167:** **Presennol:** Siôn Ifans (Cadeirydd), Gareth Jones (Cadeirydd newydd) William Owen, Deryck Lewis, Gwenfair Davies, Gareth Owen, Paul Hughes, Iwan Jones, Aled Griffiths, Huw Williams, Elwyn Vaughan (Cynghorydd Sir), Sandra Evans (Clerc)

**19:168:** **Ymddiheuriadau:** Dafydd Evans, Gwen Lloyd, Aeron Pughe, Iwan Jones

**19:169:** **Datganiadau o ddiddordeb:** Dim

**19:170:** **Cyflwyno a Derbyn Cofnodion Cyfarfod Cyffredinol 2020** (a gynhaliwyd26.11.20 oherwydd amgylchiadau arbennig pandemig). Cynigiodd Aled Griffiths fod y cofnodion yn gywir. Fe’i heiliwyd gan Gwenfair Davies.

**19:171: Ethol Swyddogion 2020/21**

1. Cadeirydd - Gareth Jones

Cynigiwyd hyn gan Aled Griffiths ac fe’i heiliwyd gan Gareth Owen. Diolchwyd yn fawr i Siôn am ei waith fel cadeirydd y Cyngor yn ystod y ddwy flynedd ddiwethaf a hynny mewn cyfnod heriol. Diolchwyd hefyd i Dafydd Evans (Cadeirydd blaenorol) a Sandra Evans (Clerc).

 ii. Is-gadeirydd - i’w gadarnhau – Cynigiwyd Iwan Jones yn ei absenoldeb.

 Cynigiodd hwn gan Paul Hughes ac fe’i heiliwyd gan Aled Griffiths

**Penodi / Cadarnhau Cynrychiolwyr**

1. Un Llais Cymru - Gareth Jones ac Aled Griffiths
2. Llywodraethwyr Ysgol Glantwymyn - Aled Griffiths. Cynigiwyd Dafydd Evans yn ei absenoldeb – i’w gadarnhau
3. Pwyllgor y Ganolfan - Paul Hughes a Gareth Jones
4. Ecodyfi - Iwan Jones
5. Bwrdd Iechyd – Fforwm y Cleifion – Gwenfair Davies a Gareth Jones

 vi Partneriaeth Biosffer - Aled Griffiths

 vii SARPA - William Owen

**19:172: Cyflog y Clerc** Cynigiwyd Siôn Ifans y dylid gadael y pwynt hwn am y tro am dri mis gan mai ym mis Tachwedd y cynhaliwyd Cyfarfod Cyffredinol 2020 lle cafwyd codiad cyflog o £1.00 yr awr. Fe’i heiliwyd gan bawb

**19:173:** **Penodi Whittingham Riddell fel archwiliwr mewnol**. Cynigiwyd y dylid cadw Whittingham Riddell yn archwilwyr mewnol ar gyfer eleni gan eu bod ar ganol y gwaith ar hyn o bryd. Mae ffurflen ymgysylltu wedi cael ei hafnon atynt ond heb gael ei dychwelyd eto. Gofynnir am amcan brisiau gan Major ac Evans, Machynlleth a Morgan Griffiths, y Drenewydd erbyn y cyfarfod nesaf ar gyfer y flwyddyn nesaf. Cynigiwyd hwn gan Gareth Owen ac fe’i heiliwyd gan Gwenfair Davies

**19:174:** **Cadarnhau dyddiad ac amser ar gyfer cyfarfodydd y flwyddyn ganlynol**. Penderfynwyd cadw at y drefn bresennol sef cyfarfod nos Iau olaf y mis ac eithrio Awst a Rhagfyr.

Caewyd y Cyfarfod Cyffredinol am 7.45yh.

Cynhelir y Cyfarfod Cyffredinol nesaf ar y 26ain o Fai 2022